text: La visita del cantant French Montana genera el caos entre els joves a La Ma
  La visita del cantant French Montana genera el caos entre els joves a La Maquinista de Barcelona
  dimarts, 11 de juliol 2017 - 18:22h
  French Montana, conegut cantant de rap, va visitar Barcelona el passat dilluns 3 de juliol. Ho va fer per promocionar la inauguració de l'establiment Snipes, que obria a La Maquinista, i els seus fans no van voler perdre's la seva aparició. Tal com informa el diari 'Crónica Global', el raper francès havia de signar autògrafs, però finalment no es va fer a causa del caos que van generar les cues i aglomeracions al centre comercial. Com es pot veure a les imatges, es van viure moments de molta tensió, en els quals van veure's diverses baralles entre els joves. Els agents de seguretat, d'altra banda, van tenir problemes per mantenir l'ordre i també van protagonitzar enfrontaments amb alguns assistents.
  Aquest caos, finalment, va fer que Montana no signés autògrafs per als seus fans i hagués de ser evacuat de la tenda. El moment en què ho va fer, però, tampoc va estar lliure de descontrol, i és que els joves van seguir corrents l'artista, que estava escortat per un guardaespatlles. Aquest acompanyant, en un moment de tensió, va propinar un cop de puny a un dels joves que seguien de prop a French Montana.